Zagreb, 28. travnja 2023.g.

**Z A P I S N I K**

sa **6. sjednice** Povjerenstva za odlučivanje o sukobu interesa održane dana 28. travnja 2023.g. godine u prostorijama Povjerenstva za odlučivanje o sukobu interesa, s početkom u 10,30 sati.

**PRISUTNI:** Aleksandra Jozić-Ileković, Nike Nodilo Lakoš, Igor Lukač, Ines Pavlačić i Ana Poljak

**Iz Ureda Povjerenstva:** Majda Uzelac, Ivan Matić, Mija Jurinić, Daniel Žabčić i Marko Matić

Predsjedava: predsjednica Povjerenstva za odlučivanje o sukobu interesa Aleksandra Jozić-Ileković.

Predsjednica Povjerenstva otvara sjednicu te poziva članove da se izjasne o tome prihvaćaju li predloženi dnevni red. Utvrđuje se da članovi Povjerenstva jednoglasno prihvaćaju predloženi dnevni red.

Predsjednica Povjerenstva predlaže usvajanje zapisnika sa 5. sjednice te poziva članove da se izjasne o tome da li prihvaćaju navedene zapisnike. Utvrđuje se da članovi Povjerenstva jednoglasno prihvaćaju navedene zapisnike.

**Prelazi se na raspravljanje o 1. točci dnevnog reda.**

Članica Povjerenstva Nike Nodilo-Lakoš kao izvjestiteljica u predmetu **P-252/22, obveznica ANJA ŠIMPRAGA, potpredsjednica Vlade Republike Hrvatske**,navodi kako jeu navedenom predmetu Povjerenstvo protiv obveznice pokrenulo postupak za utvrđivanje moguće povrede odredbe članka 9. ZSSI/21-a, vezano za činjenicu da je u obnašanju dužnosti zastupnice u Hrvatskom saboru na 11. sjednici Hrvatskog sabora od 29. travnja 2022. glasovala o „Prijedlogu za iskazivanje povjerenja Anji Šimpragi za obavljanje dužnosti potpredsjednice Vlade Republike Hrvatske“. Izvjestiteljica iznosi utvrđenja iz predmetnog spisa, navodi tumačenje Visokog upravnog suda iz presude UsII-12/23 od 22 .veljače 2023.g., i predlaže da Povjerenstvo donese odluku da obveznica u predmetnom slučaju nije počinila povredu ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **P-292/18, obveznik ANTE ŽIGMAN, predsjednik Upravnog vijeća Hrvatske agencije za nadzor financijskih usluga, i obveznica NATAŠA MIKUŠ ŽIGMAN, državna tajnica u Ministarstvu gospodarstva i održivog razvoja do 31. prosinca 2022.g.**, navodi kako jeu navedenom predmetu Povjerenstvo protiv obveznika pokrenulo postupak zbog moguće povrede članka 8. i 9. ZSSI-a, koja proizlazi iz propusta obveznika da po pisanom pozivu Povjerenstva u danom roku prilože odgovarajuće dokaze potrebne za usklađivanje prijavljene imovine u izvješćima o imovinskom stanju dužnosnika. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da su obveznici počinili povredu članka 27. ZSSI-a, u vezi s člankom 8. i 9. ZSSI-a., te predlaže da se obveznici Nataši Mikuš Žigman izrekne sankcija obustave isplate dijela neto mjesečne plaće u ukupnom iznosu od 1.800,00 eura, koja će trajati 3 mjeseca i izvršit će se 3 jednaka uzastopna mjesečna obroka, a obvezniku Anti Žigmanu sankcija obustave isplate dijela neto mjesečne plaće u ukupnom iznosu od 1.500,00 eura, koja će trajati 3 mjeseca i izvršit će se 3 jednaka uzastopna mjesečna obroka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Članica Povjerenstva Ines Pavlačić kao izvjestiteljica u predmetu **P-298/21, obveznik SRĐAN JEREMIĆ, zamjenik župana Vukovarsko-srijemske županije**,navodi kako je u navedenom predmetu Povjerenstvo protiv obveznika pokrenulo postupak zbog moguće povrede članka 14. stavka 1. ZSSI-a, koja proizlazi iz istovremenog obnašanja navedene javne dužnosti i obavljanja funkcije predsjednika Nadzornog odbora trgovačkog društva EKO-DUNAV d.o.o. za komunalno gospodarstvo. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je dužnosnik u predmetnom slučaju, u razdoblju od 27. svibnja 2021. godine do 15. studenog 2021.godine, počinio povredu članka 14. stavka 1. ZSSI/2011-a te da mu se izrekne sankcija iz članka 42. stavka 1. točke 1. ZSSI/11-a, opomena.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Članica Povjerenstva Ana Poljak kao izvjestiteljica u predmetu **P-267/21, obveznica KRISTINA BENKO MARKOVICA, zamjenica gradonačelnika Grada Đurđevca do 28. ožujka 2018.g.** navodi da je Povjerenstvo protiv obveznice pokrenulo postupakzbog moguće povrede članaka 8. i 9. ZSSI-a, koja proizlazi iz propusta da po pisanom nalogu Povjerenstva, podnese pravilno i potpuno ispunjeni obrazac izvješća o imovinskom stanju dužnosnika. Izvjestiteljica izlaže predmet i navodi kako je dužnosnica prestala obnašati navedenu dužnost 28. ožujka 2018. i ne obnaša bilo koju drugu javnu dužnost iz članka 3. ZSSI-a te slijedom navedenog predlaže da se predmetni postupak obustavi.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Članica Povjerenstva Ana Poljak kao izvjestiteljica u predmetu **P-322/21, obveznik NEDILJKO BUBNJAR, općinski načelnik Općine Škabrnja do 23. svibnja 2021.g.,** navodi kako je u navedenom predmetu Povjerenstvo pokrenulo postupak zbog moguće povrede članka 8. i 9. ZSSI-a koja proizlazi iz propusta da po pisanom nalogu Povjerenstva, u danom podnese pravilno i potpuno ispunjeni obrazac izvješća o imovinskom stanju dužnosnika povodom prestanka obnašanja dužnosti općinskog načelnika Općine Škabrnja. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10., u vezi s člankom 8. i 9. ZSSI/11-a te da se obvezniku ne izrekne sankcija, s obzirom da je od prestanka obnašanja dužnosti prošlo više od dvanaest mjeseci.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na raspravljanje o 6. točci dnevnog reda.**

Članica Povjerenstva Ana Poljak kao izvjestiteljica u predmetu **P-307/21, obveznica ANITA ŠUTIĆ, zamjenica općinskog načelnika Općine Gradac do 23. svibnja 2021.g.,** navodi kako je u navedenom predmetu Povjerenstvo pokrenulo postupak zbog moguće povrede članka 8. i 9. ZSSI-a koja proizlazi iz propusta da po pisanom nalogu Povjerenstva, u danom podnese pravilno i potpuno ispunjeni obrazac izvješća o imovinskom stanju dužnosnika povodom prestanka obnašanja dužnosti zamjenice općinskog načelnika Općine Gradac. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10., u vezi s člankom 8. i 9. ZSSI/11-a te da se obveznici ne izrekne sankcija, s obzirom da je od prestanka obnašanja dužnosti prošlo više od dvanaest mjeseci.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

**Prelazi se na raspravljanje o 7. točci dnevnog reda.**

Članica Povjerenstva Ana Poljak kao izvjestiteljica u predmetu **P-154/22, obveznik IVAN ŠEGO, zamjenik općinskog načelnika Općine Plaški do 19. svibnja 2021.g.,** navodi kako je u navedenom predmetu Povjerenstvo pokrenulo postupak zbog moguće povrede članka 8. i 9. ZSSI-a koja proizlazi iz propusta da po pisanom nalogu Povjerenstva, u danom podnese pravilno i potpuno ispunjeni obrazac izvješća o imovinskom stanju dužnosnika povodom prestanka obnašanja dužnosti zamjenika općinskog načelnika Općine Plaški. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10., u vezi s člankom 8. i 9. ZSSI/11-a te da se obvezniku ne izrekne sankcija, s obzirom da je od prestanka obnašanja dužnosti prošlo više od dvanaest mjeseci.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 7. točci dnevnog reda dovršeno.

**Prelazi se na raspravljanje o 8. točci dnevnog reda.**

Članica Povjerenstva Ana Poljak kao izvjestiteljica u predmetu **M-84/23, na zahtjev obveznice MARTINE MARUŠIĆ BRITVEC, direktorice trgovačkog društva PODUZETNIČKA ZONA KORANA d.o.o. za usluge i poslovanje nekretninama** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obveznici da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 8. točci dnevnog reda dovršeno.

**Prelazi se na raspravljanje o 9. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **M-90/23, na zahtjev obveznika IVANA KNEZA, gradonačelnika Grada Biograd Na Moru,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 9. točci dnevnog reda dovršeno.

**Prelazi se na raspravljanje o 10. točci dnevnog reda.**

Član Povjerenstva Igor Lukač kao izvjestitelj u predmetu **M-91/23, na zahtjev obveznika DRAŽENA TONKOVCA, općinskog načelnika Općine Čepin,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 10. točci dnevnog reda dovršeno.

 **Prelazi se na raspravljanje o 11. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **M-92/23, na zahtjev obveznika ŽELJKA PLAVČIĆA, općinskog načelnika Općine Žminj** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obveznici da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 11. točci dnevnog reda dovršeno.

Predsjednica Povjerenstva konstatira da je sjednica završena. Prelazi se na postupak glasovanja. Na temelju članka 44. stavka 3. Zakona o sprječavanju sukoba interesa postupak glasovanja zatvoren je za javnost.

Sjednica je završena u 11,45 sati.

**Zapisnik sastavio**

**tajnik Povjerenstva: Predsjednica Povjerenstva:**

**Ivan Matić, dipl.iur. Aleksandra Jozić-Ileković ,dipl.iur.**